དེ་ཡང་ཉིན་གཉིས་ཀྱི་ཚོགས་འདུའི་སྐབས་དེར་དཔལ་ལྡན་སྲིད་སྐྱོང་མཆོག་གིས་སྐུ་ཚབ་དོན་གཅོད་རྣམ་པས་བོད་དོན་དང་འབྲེལ་བའི་ཆབ་སྲིད་ལས་འགུལ་སྤེལ་ཕྱོགས་དང་།བཀའ་ཤག་གི་མ་འོངས་ལས་དོན་ཁག་ངོ་སྤྲོད་གནང་བའི་ཐོག་ལ་གོ་བསྡུར་དང་།དེ་བཞིན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ཕྱི་རྒྱལ་ཡུལ་གྲུ་ཁག་ཏུ་ཆིབས་སྒྱུར་དང་མཛད་འཆར་གྱི་གནད་དོན།སྔ་ལོའི་སྐུ་ཚབ་དོན་གཅོད་ཚོགས་འདུའི་སྐབས་གྲོས་ཆོད་བཞག་པ་རྣམས་ལག་བསྟར་མཇུག་སྐྱོང་ཇི་ཙམ་ཐུབ་མིན་སོགས་ལ་བསྐྱར་ཞིབ་དང་།ཕྱོགས་མཚུངས་ཕྱི་ལོ་༢༠༡༨ལོ་དེ་བཞིན་བོད་མིའི་སྒྲིག་འཛུགས་ནས་རྒྱ་གར་གཞུང་མང་གཙོ་བོར་གྱུར་བའི་རྒྱལ་སྤྱིའི་ཁྱོན་དུ་བོད་མི་དང་བོད་དོན་ཐོག་རྒྱབ་སྐྱོར་དང་མཐུན་འགྱུར་རོགས་རམ་གནང་དང་གནང་མུས་ཡིན་པའི་འབྲེལ་ཡོད་རྒྱལ་ཁབ་སོ་སོའི་གཞུང་མང་གཉིས་ལ་ཐུགས་རྗེ་ཆེ་ཞུའི་ལས་འགུལ་སྤེལ་བཞིན་པ་ལྟར།སྐུ་ཚབ་དོན་གཅོད་སོ་སོས་འབྲེལ་ཡོད་ས་གནས་སུ་ཐུགས་རྗེ་ཆེ་ཞུའི་ལས་དོན་ཇི་སྤེལ་ངོ་སྤྲོད་གནང་བ་མ་ཟད།རྒྱལ་སྤྱིའི་ཆབ་སྲིད་འཕོ་འགྱུར་དང་བསྟུན་ནས་ལས་འགུལ་སྤེལ་ཕྱོགས་སྐོར་གསལ་བཤད་གནང་འདུག